شەفەق نیوز/ وەڕیەوبەرایەتی پۆلیس گەرمیان، ئمڕوو دووشەممە، راگەیان لە ری کەلار- رزگاری لە رویداویگ هاتوچو کەسیگ گیان لە دەسدایە ک ناسنامەگەی وەپی نییە و نیەناسریەێد.
عەلی جەمال قدوری، قسەکەر پۆلیس گەرمیان ئمڕوو  بەیاننامیگ بڵاوکرد، "شەوەکی ئمڕوو دووشەممە لەبان ری کەلار- ناحیەی رزگاری لە رویداویگ هاتوچو لە مابەین ماشینیگ لە جویر نیسان و ماتۆریگ رانندەی ماتۆڕسکیلەگە گیان لە دەسدایە، لەوەر ئەوەگ هویچ جویرە ناسنامیگ وەپی نەویە تەرمەگە نەناسریاگە".
دیاریکرد، ئەو کەسە ک گیان لە دەسدایە ناخاڵەیگە و دڵنگ کوردی زیتونی پووشیە ئیرەنگە ها لە پزیشک دادوەری قەزای کەلار، رانندەی ماشینەگەیش دەسگیرکریا، داواکەێد هەرکەس زانیاری لەبان کەسوکاری دیرێد ئاگاداری بکەێد سەردان خەستەخانە بکەن .
